Lav et referat af nedenstående tekst:

Tekst:
VM i Stand Up Paddle er godt igang i København, og inden stævnet fra tirsdag flytter til Vorupør hvor sidste halvdel af konkurrencerne skal finde sted, kastede Danmarks ubestridt bedste 'SUP'er' Casper Steinfath lidt nordjysk glans over stævnet. I finalen i 200 meter sprint sikrede Steinfath sig, i Københavns Havn ud for Operaen, sit fjerde verdensmesterskab. Steinfath har i 2013, 2014 og 2016 vundet VM i SUP indenfor disciplinen Technical Race og nu kan han så føje et sprinter-VM til det CV. Nordjyden havde ellers fået en famlende optakt, hvor det kun var med nød og næppe, han overhovedet klarede cuttet i kvalifikationsløbet. Ganske kort efter guldmedaljen var sikret, proklamerede Steinfath, at VM-guld på hjemmebane med venner og familie på de forreste tilskuerrækker er det største, den unge nordjyde endnu har oplevet. Der surfes igen fra tirsdag. Her er hele VM flyttet til Vorupør hvor programmet blandt andet byder på holdstafet og teknisk race.

Referat:
Klitmøller-padleren Casper Steinfath vandt søndag eftermiddag VM på ’hjemmebanen’.